Diari Oficial de la Generalitat Valenciana


Sumari del DOGV 5621, del 18-10-2007 (2007/12140)

Informació pública de l'aprovació inicial del projecte d'expropiació forçosa per a l'adquisició del solar situat al carrer d'Isaac Peral, núm. 42 i de l'immoble situat al carrer d'Ortega y Gasset, qualificada com a servei públic, en execució del PGOU d'Alfafar i pel procediment de taxació conjunta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12941


Data del document
:   08-10-2007

Organisme emissor
:   Ajuntament d'Alfafar

Tipus de document
:   Informació Pública

Descriptors 

:   * Alfafar
    * pla d'urbanisme
    * administració local

Informació pública de l'aprovació inicial del projecte d'expropiació forçosa per a l'adquisició del solar situat al carrer d'Isaac Peral, núm. 42 i de l'immoble situat al carrer d'Ortega y Gasset, qualificada com a servei públic, en execució del PGOU d'Alfafar i pel procediment de taxació conjunta. [2007/12479]  
Per Decret d'Alcaldia del municipi d'Alfafar, número 1.356/2007, de 2 d'agost de 2007, es resol:  
Vist l'Acord de 28 de febrer de 2007, de la Comissió Territorial d'Urbanisme de València, pel qual s'aprova la modificació del Pla General d'Alfafar, publicat en el Diari Oficial de la Comunitat Valenciana número 5492, de 18 d'abril de 2007, en virtut del qual es qualifica el solar situat al carrer d'Isaac Peral, núm. 42, com a dotacional públic, equipament administratiu institucional, mantenint l'edificabilitat i nombre de plantes previst pel pla, i amb una superfície de 182 m², el projecte tècnic d'expropiació redactat per l'oficina tècnica municipal, i l'informe jurídic de l'Àrea d'Ordenació del Territori, es resol:  
Primer. Aprovar inicialment el projecte d'expropiació per a l'adquisició del solar de referència situat al carrer d'Isaac Peral, núm. 42 com a dotacional públic, equipament administratiu institucional, mantenint l'edificabilitat i nombre de plantes previst pel pla, i amb una superfície de 182 m², a través del procediment de taxació conjunta, perquè el bé està valorat d'acord amb el VBR del polígon fiscal de la ponència cadastral vigent a 2006.  
Segon. Sotmetre l'esmentat projecte a informació pública per mitjà de l'exposició al tauler d'anuncis de l'Ajuntament, per un termini d'un mes, perquè els que puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets i béns afectats; es procedirà a este efecte a la publicació de la present resolució per mitjà de la inserció en el Butlletí Oficial de la Província, així com un anunci en un dels diaris de major difusió de la província, tal com disposa l'article 21.2 de la Llei d'Expropiació Forçosa (art. 20.2 del REF) per remissió a l'article 18.2 de la LEF (art. 17.2 del REF), i l'article 202.3 del Reglament de Gestió Urbanística.  
L'esmentada publicació s'efectua perquè al mateix temps tinga els efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, sobre notificació individual per edictes, per ser el titular del bé desconegut; amb l'advertència que podran personar-se a les oficines municipals d'Alfafar, a fi d'obtindre trasllat literal del corresponent full d'apreuament i la proposta de fixació dels criteris de valoració, perquè puguen formular al·legacions en l'esmentat termini del mes d'informació pública, des de l'endemà de la data de la present notificació publicació, tal com preceptua l'article 202.4 del Reglament de Gestió Urbanística, així com l'article 21.3 de la LEF i 20.3 del REF, amb expressió dels recursos corresponents, havent-se efectuat la publicació en el BOP núm. 199, de 22 d'agost de 2007.  
Alfafar, 8 d'octubre de 2007.- L'alcalde: Emilio Muñoz García.